open-index/open-wikipedia-markdown huggingface dataset:
Վալենտինա Վագրինա

**Վալենտինա Գրիգորևնա Վագրինա** (, ), թատրոնի և կինոյի դերասանուհի, ՌԽՖՍՀ վաստակավոր արտիստ։

## Կենսագրություն
Վալենտինա Վագրինան ծնվել է 1906 թվականի նոյեմբերի 3-ին Մոսկվայում։ Շատ ողբերգական կյանք է ապրել․ «Վառ, ճշգրիտ, խելացի դերասանուհի է, շատ բան է տարել՝ բռնաճնշված ամուսնու համար պատիժ և ստեղծագործական զարգացման բուռն ժամանակ թատրոնից հեռացում և մոռացություն ծեր տարիքում և մահ կարիքի և անհայտության մեջ»։

Ամուսինը՝ «Սոյուզպրոմէքսպորտ»-ի նախագահ, ԽՍՀՄ ծանր արդյունաբերության ժողկոմի «Գլավխիմպլաստմասս»-ի ղեկավար Դավիթ Կոլմանովսկին էր (1896֊1937), ում հետ բնակվել են Արբատ 35 հասցեում՝ թատրոնի դիմաց։ Նույն տանը մեծացել է նաև ամուսնու զարմիկը՝ կոմպոզիտոր Էդուարդ Կոլմանովսկին։ Դավիթ Կոլմանովսկին 1937 թվականին ձերբակալվել է, գնդակահարվել 1937 թվականի նոյեմբերի 26-ին (թաղված է Դոնսկոյ գերեզմանատանը, արդարացվել հետմահու՝ 1989 թվականին)։

Ամուսնու հետ ձերբակալվել էր նաև Վալենտինա Գրիգորևնան՝ որպես նրա կին։

Աննա Մասսը, հիշելով այն ժամանակներում Վախթանգովի թատրոնում տիրող ջերմ ընկերական մթնոլորտի մասին, գրել է իր հուշերում․

1950-ական թվականներին՝ «խրուշչովյան ձնհալի» ժամանակ, նրան ազատ արձակեցին, սակայն նրա դերասանական կարիերան արդեն չհաջողեց, ստեղծագործական լավագույն տարիներն անվերադարձ գնացին։

Որոշ տվյալներով նա ամուսնացավ նկարիչ Նիկոլայ Օսենևի հետ (1909֊1983), ում կտավները նրա մահից հետո փոխանցել է Ռուսաստանի մշակույթի ֆոնդ․

Վալենտինա Վագրինան մահացել է 1987 թվականի Մոսկվայում։

## Ընտանիք
Զարմիկներն են գրող Զախար Խացրևինը, ինժեներ Նաում Ռոգովինը, տեսաբան-ֆիզիկոս Յուրի Կագանը, գիտնական-քիմիկոս Զախար Ռոգովինը, տեխնիկական գիտությունների դոկտոր, ավտոմատիկայի, կիբեռնետիկայի և հաշվողական տեխնիկայի բնագավառում գիտնական Բորիս Կագանը։

Զարմուհին գրող Ելենա Ռժևսկայան է։

## Կարիերա
### Դերերը թատրոնում

### Ֆիլմագրություն

## Ծանոթագրություններ

## Արտաքին հղումներ
* Վալենտինա Վագրինայի մասին Վախթանգովի անվան թատրոնի կայքում 

Կատեգորիա:20-րդ դարի դերասանուհիներ
Կատեգորիա:Բռնաճնշվածներ ԽՍՀՄ-ում
Կատեգորիա:Ե․ Վախթանգովի անվան թատրոնի անձինք
Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Իտալական հեքիաթներ

[thumb|right|200px|[Ֆրանց ֆոն Բայրոցի նկարազարդած  «Լուսավոր դեմք» հեքիաթը (Ջ. Բազիլե), 1909]]
**Իտալական հեքիաթներ** (), գրական և ֆոլկլորային պրոզայիկ  ստեղծագործություններ իտալական գրականության մեջ։  Ինչպես այլ երկրների ազգային հեքիաթները, նրանք նույնպես լուսաբանում են ազգային մշակույթը, կենցաղը, իտալացիների բնավորությունը։

## Ծագումնաբանություն
Այլ երկրների համամատությամբ (Բրիտանական գրականություն, Գերմանական գրականություն, Ֆրանսիական գրականություն, Իսպանական գրականություն, Նորվեգական գրականություն) Իտալական գրականությունը ձևավորվել է  ավելի ուշ։ Պատճառն այն է, որ միջնադարյան Իտալիայում գրական լատիներենն ավելի երկար պահպանվեց, քան ցանկացած այլ երկրում։ Մինչև XIII դարը  լատիներենը պահպանվեց գրականության մեջ, «որոշակի իմաստով, որպես  կենդանի լեզու»։ Լատինական լեզուն երկար ժամանակ  խոչընդոտ էր իտալական լեզվի,  որպես գրական լեզու, կայանալու համար,  քանի որ այն իտալացիների կողմից չէր ընկալվում որպես «օտար» լեզու. հասարակության մեջ լատիներենը բիզնեսի և մշակութային հաղորդակցության միջոց էր։ Իտալիայի գրականության մեջ բացակայում էին ժողովրդական էպոսների ու հեքիաթների ազգային առանձնահատկությունները, որոնք ավելի ցայտուն էին Սկանդինավիայում կամ Ռուսիայում, թեպետ այդ երկրներում նույնպես ազգային մշակույթի ու գրականության մեկնաբանումն սկսվել է մի փոքր ուշ։

### Գրական հեքիաթ
thumb|220px|Նիկոլո Մակիավելլի
Իտալական կարճ պատմվածքների  ամենավաղ հավաքածուներից մեկը՝ «Նովելինոն», հայտնվել է 13-րդ դարի վերջում։

«Նովելինո» արձակը, որը հավաքվել էր մի քանի աղբյուրներից, պահպանում էր պրովանսյան,անտիկ և արաբական գրականության ազդեցությունը, մասնավորապես, գրական ձևավորումը, հետևելով Հազար ու մեկ գիշեր («A Thousand One Gights») հեքիաթների օրինակին։ Չնայած այն հանգամանքին, որ ներկայացված էին ոչ հայտնի հեղինակների ստեղծագործություններ, սակայն ուսումնասիրողներն այդ գործերը ներկայացնում են որպես բարձրարժեք հեղինակային ստեղծագործություններ։ Մոտիվները, սյուժեները և  տեխնիկան լայնորեն օգտագործվեցին Ջովաննի Բոկաչչոյի կողմից՝ Դեկամերոն («Decameron») (1350-1353) ստեղծագործության մեջ։ XIV դարի երկրորդ խոշորագույն իտալացի նովելիստը Ֆրանկո Սակետտին է։ Ժամանակակից իտալական հեքիաթների հավաքածուների մեջ ներառվում են «Նովելինո» և «Երեք հարյուր պատմվածք»  ժողովածուներից նովելներ։

## Ծանոթագրություններ

Կատեգորիա:Իտալիայի մշակույթ
Վահան Խորխոռունի

**Վահան Խորխոռունի** (գրաբար՝ Վահան Խոռխոռունի, ծննդյան և մահվան թվականներն անհայտ, 7-րդ դար), Հայ իշխան Բյուզանդական կայսրության մայրաքաղաք Կոստանդնուպոլսում, Խորխոռունիների իշխանական տոհմից։

## Կայսեր դեմ դավադրությունը
635 թվականին Հերակլիոս Ա կայսեր որդին՝ Աթալարիկոսը, Թեոդորոս Մագիստրոսը՝ Հերակլի եղբորորդին, Կոստանդնուպոլսի բազմաթիվ իշխաններ և Վահան Խորխոռունին միաբանվում են Հերակլիս Ա կայսին սպանելու և նրա որդուն՝ Աթալարիկոսին կայսերական գահին նստեցնելու համար։ Միաբանության խորհրդակցություններին մասնակցել էր նաև Վարազտիրոցը՝ Խոսրով Շում Սմբատի որդին, բայց նա չէր համաձայնվել կայսեր ու նրա որդիներին սպանելուն։ Խորհրդակցություններին եղած մի ոմն կորատոր այս ամենը պատմում է կայսրին։ Երբ կայսրը տեղեկանում է դավադրության մասին, հրամայում է առավոտյան բռնել իր որդուն, եղբորորդուն և մնացածներին, ովքեր նրանց հետ էին, կտրել բոլորի քթերն ու ականջները։ Դավադրությանը մասնակցել էր նաև Դավիթ Սահառունին, որին կալանավորելով Մժեժ Գնունին ուղարկել էր պալատ, բայց ճանապարհին նա իր կապանքները կտրելով՝ սպանել էր իրեն տանողներին և այնտեղից վերադառնալով Հայաստան՝ հայկական զորքերը միաբանեց իր շուրջը, ապա հարձակվելով զորավար Մժեժ Գնունու վրա, սպանեց նրան և Վարազ-Գնել Գնունուն։ Անհաջողությունից հետո Վահանը աքսորվում է, իսկ 646 (643) թվականին ետ վերադառնում աքսորից Կոստանդ Բ կայսեր հրամանով։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 5, Ցուցակ 1, Էջ 13.
* «Հայկական Սովետական Հանրագիտարան», հատոր 6, էջ 376.
* «Սեբեոսի Պատմություն», Արևելահայ. թարգմ. և ծանոթ.՝ Գուրգեն Խաչատրյանի և Վանո Եղիազարյանի, 2005, Երևան, էջ 192-193, 216-217.

Կատեգորիա:Խորխոռունիներ
Կատեգորիա:Հայերը Բյուզանդական կայսրությունում
Կատեգորիա:Հայ իշխաններ
Նիսի ջազ փառատոն

**Նիսի ջազ փառատոն**, անցկացվում է ամեն տարի՝ սկսած 1948 թվականից Նիսում, Ֆրանսիական Ռիվերաում, առաջին միջազգային նշանակություն ունեցող ջազ փառատոն Առաջին փառատոնը ղեկավարում էր «Լուի Արմսթրոնգը նրա բոլոր աստղերը» խումբը։
Ըստ Ֆրոմմերս տեղեկագրքի՝ այդ փառատոնը Եվրոպայում եղել է «ամենամեծ, էժան և հեղինակավոր» ջազ փառատոնը 
Տարիների ընթացքում, շատ արտիսներ, որոնցից են Լիոնել Համփտոնը, Դիզզի Գիլեսփին, Ռեյ Չարլզը, Էլլա Ֆիցջերալը, Հելեն Հումսը, Հերբի Հանկոկը և Մայլս Դևիսը, պարբերաբար մասնակցել են փառատոնին։ 1994 թվականից հետո փառատոնը շեշտակի փոփոխություններ կրեց. այն թարմացվեց փոփ ժանրով և համաշխարհային երաժշտության այլ ժանրերով։ Բայց փառատոնի նոր կազմակերպիչը՝ Վիվիան Սիկնազին, վերականգնում է ավանդական և ժամանակակից հնչյունների էկլեկտիկ խառնուրդը և հայտարարում, որ «փառատոնը մնում է Ռիվերայի ամենամեծ ամենամյա միջոցառումը»։ Հետագայում փառատոնը սկսվում է անց կացվել Նիսի մոտակայքում գտնվող Սիմիժե քաղաքում, որը ունի հռոմեական ամֆիթատրոն։ Միջոցառումը բաղկացած է մի քանի առանձին փուլերից, որտեղ խմբերն ամեն երեկո՝ հուլիսին՝ 8 օր շարունակ համերգներ են տալիս։

2011 թվականից թառատոնը այլևս չի անցկացվում Սիմիժե քաղաքում, այն տեղափոխվել է ավելի կենտրոնական դիրք ունեցող Մասսենա փողոց։ Նույն տարում հնգօրյա փառատոնին մասնակցում էին շուրջ 30000 հանդիսատես։ 2012 թվականին փառատոնը տևում է հուլիսի 8-ից 12-ը, որին մասնակցում էին երգիչներ Հերբի Հանկոկը, Դի Դի Բրիջուոթերը, Եռկահ Բադուն, «Շարոն Ջոնսը և ձկնորս արքաները», Գրեգորի Պորտերը և Ջիմի Բրաունը։

2016 թվականին փառատոնը նախատեսվում էր սկսել հուլիսի 16-ին, բայց այն չեղյալ հայտարարվեց հուլիսի 14-ի բեռնատարի հարձակումից հետո։

### Մասնակիցների թիվը
*2016՝ փառատոնը չեղյալ է հայտարարվում
*2015՝ 46300
*2014՝ 42000
*2013՝ 38000
*2012՝ 32500
*2011՝ 30500
*2002-ից մինչև 2007 թվականը՝ մոտ 44000
*2001՝ 55 000

### Բյուջե
*2013՝ ծախս՝ 3 187 000 եվրո, եկամուտ՝ 1 175 000 եվրո
*2012՝ ծախս՝ 3 064 000 եվրո, եկամուտ՝ 1 081 000 եվրո

## Արտաքին հղումներ
Փառատոնի կայքէջը անգլերեն և ֆրանսերեն

## Աղբյուրներ
Նիսի կառնավալ

**Նիսի կառնավալ** (), աշխարհի խոշորագույն կառնավալային իրադարձություններից մեկը՝ բրազիլական և վենետիկյան կառնավալների հետ մեկտեղ։ Անց է կացվում ամեն տարի փետրվարին Նիսում՝ Ֆրանսիական Ռիվիերայում (Միջերկրական ծովի Լազուր ափ)։

Այս կառնավալի գոյության մասին ամենավաղ հիշատակությունը Պրովանսի կոմս Շառլ Անժուի 1294 թվականի մի գրառումն է, որտեղ նա արձանագրում է, որ զվարթ, բերկրալի օրեր է անցկացրել կառնավալի ժամանակ։ Սա հիմք է տալիս Նիսի կառնավալը այդ կարգի տոնախմբություններից հնագույններից մեկը համարելու։

Կառնավալային միջոցառումների լավագույն կազմակերպման նպատակով 1873 թվականին, առաջին անգամ, ստեղծվեց հատուկ հանձնաժողով՝ տեղացի նկարիչ Ալեքսիս Մոսսայի գլխավորությամբ (հետագայում այդ գործին ակտիվորեն մասնակցեց և զգալի ավանդ ներդրեց նաև վերջինիս որդին՝ Գուստավ-Ադոլֆ Մոսսան)։ Կառնավալային միջոցառումների ծրագրում հավելվեցին շքերթը, դիմակահանդեսները, երգիծական համարները, մարզական մրցումներն ու գեղարվեստական մրցույթները։

Մեր օրերում Նիսի կառնավալը դարձել է մեծ հետաքրքրություն առաջացրած մի իրադարձություն, որն ամեն տարի փետրվարին աշխարհի տարբեր ծայրերից այս քաղաքն է հրապուրում-բերում շուրջ մեկ միլիոն այցելուների։ Կառնավալային միջոցառումները շարունակվում են երկու շաբաթ։ Յուրաքանչյուր տարի դրանց համար ընտրվում է մի որոշակի թեմա։ Ըստ այդմ՝ նկարիչները նախօրոք պատրաստում են համապատասխան 18 մակետներ ու թեմայի հետ առնչվող զանազն կերպարանքներ (ավանդույթի համաձայն՝ պապիե-մաշեից), որպեսզի գունագեղ շքերթը դառնա առավելագույնս տպավորիչ։ Ընդ որում՝ շքերթները տեղի են ունենում գիշեր ու ցերեկ և սովորաբար անցնում են քաղաքի Անգլիական առափնյակով։ Բացի այդ, կազմակերպվում են «ծաղկամարտեր»։

2017 թվականի կառնավալային միջոցառումների նախապատրաստության ընթացքում Անգլիական առափնյակից հեռացվեցին 2016 թվականի հուլիսի 14-ին այստեղ տոնախմբություններին մասնակցող ժողովրդի մեջ բեռնատարի մխրճման հետևանքով զոհվածների հիշատակի հետ առնչվող ծաղկեպսակները, այլևայլ իրերն ու առարկաները (անշուշտ, 86 զոհերի հարազատների թույլտվությանբ)։ Բացի այդ, շքերթների երթուղին Անգլիական առափնյակից տեղափոխվեց Պելոն առափնյակ։

## Պատկերասրահ

Flower parade.jpg|250px|մինի|ձախից|Ծաղիկներով շքերթը
Flower parade2.jpg|250px|մինի|ձախից|Ծաղիկներով շքերթը
Nice Parade.jpg|250px|մինի|ձախից|Գիշերային շքերթ
Nice Parade3.jpg|250px|մինի|կենտրոն|Տեսարան կառնավալային շքերթից
Nice Parade4.jpg|250px|մինի|աջից|Տեսարան կառնավալային շքերթից
Nice Parade5.jpg|250px|մինի|աջից|Տեսարան շքերթից


## Ծանոթագրություններ

## Արտաքին հղումներ
* 

Կատեգորիա:1294 հիմնադրումներ Եվրոպայում
Կատեգորիա:Դիմակահանդեսներ
Կատեգորիա:Ֆրանսիայի մշակույթ
Կատեգորիա:Ֆրանսիայի փառատոներ
Մտերիմ ընկերներ (մուլտֆիլմ)

**Մտերիմ ընկերներ** (), խորհրդային նկարված մուլտֆիլմ, որը 1951 թվականին Լև Կասիլի սցենարով նկարահանել է Վիկտոր Գրոմովը։

## Սյուժե
Ամռանը մանկական այգում երեք ընկերներ՝ Նախիմովյան ուսումնարանի սան Չիժովը, Սուվորովյան ուսումնարանի սան Պիժովը և արհեստավոր Ռիժովը, ծանոթացել են աշակերտուհի Զինա Ժուկովայի հետ, ով իրեն պատկերացնում էր ապագա տաղանդավոր պարուհի։ Զինան մեծամտաբար էր վերաբերվում տղաներին, նրանց անվանում էր անգիր անողներ, սակայն երեխաների նախաձեռնությունը տեսնելուց հետո ամեն ինչ փոխվում է։

## Հեղինակներ

## Հայտնի դերեր
* Նադյա Ուկոլովա
* Լուսիա Պիրոգովա
* Վովա Ֆեոկտիստով
* Կոլյա Ուստինով
* Տոլյա Կերբի

## Տեսաթողարկում
1990-ական թվականների կեսերին մուլտֆիլմը թողարկվել է Studio PRO Video-ի լավագույն խորհրդային մուլտֆիլմերի VHS հավաքածման մեջ։ 2006 թվականին «Մտերիմ ընկերները» թողարկվել է  DVD հավաքածուում։

## Ծանոթագրություններ

## Աղբյուրներ
*  Содержание: Лев Кассиль «Друзья-товарищи», с. 7-28.
*  Содержание: «Чижик, Пыжик, Рыжик и Женя Жукова» (истории в картинках).

## Արտաքին հղումներ
* 

Կատեգորիա:1951 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Ն. Կասատկինայի և Վ. Վասիլյովի դասական բալետի թատրոն

**Ն. Կասատկինայի և Վ. Վասիլյովի դասական բալետի թատրոն**, Մոսկվայի բալետի թատրոնը, որն ունի ազգային ուսումնական հաստատության կարգավիճակ։

Թատրոնը իր սեփական շենքը չունի։ Մոսկվայում այն հանդես է գալիս տարբեր բեմային տարածքներում։ Այդ բեմային տարածքներից են Նոր օպերա թատրոնի, Պետական Կրեմլի պալատի, «Ռոսիա» պետական նվագախմբի դահլիճի բեմերը։ Նախկինում նաև հանդես է եկել Մոսկովյան նկարչական թատրոնում։ Թատրոնն ակտիվորեն շրջագայություններ է իրականացնում Ռուսաստանում և այլ երկրներում։

## Պատմություն
Թատրոնը  ստեղծվել է 1966 թվականին Իգոր Մոիսեևի կողմից որպես պարարվեստի նվագախմբի անսամբլ «Երիտասարդ բալետ» անունով։ Խմբի առաջին տնօրենը դարձել է Մեծ թատրոնի նախկին պարուհի Իրինա Վիկտորովնան։ Առաջին նախագիծը ցուցադրվել է 1968 թվականին։

1971 թվականին խումբը ստացել է նոր անվանում՝ «ԽՍՀՄ նվագարկչական անսամբլ «Դասական բալետ» և նոր նկարչական ղեկավար, որի անունը Յուրի Ժդանով էր։ Նրա ղեկավարությամբ խաղացանկը լրացվեց ժառանգության դասական բալետի ֆրագմենտներով և Ժդանովի սեփական բեմադրումներով։

1978 թվականին խումբը վերանվանվեց «ԽՍՀՄ համերգային անսամբլ «Մոսկովյան դասական բալետ», իսկ 1986 թվականին ստացել է թատրոնի կարգավիճակ։ 1992 թվականից կրում է նորօրյա անվանումը։

## Ղեկավար կազմ
Թատրոնի անփոփոխ նկարչական ղեկավարներն են Ն. Կասատկինան և Վ. Վասիլյովը։ Ներկյում տնօրենի պարտականությունը կատարում է Ի. Վասիլյովը, որը նրանց տղան է։ Բալետային խմբի վարիչի գործառույթները կատարում է Սերգեյ ԲելորիբկինըС. Белорыбкин на сайте ГАТКБ :

## Խումբ
Թատրոնում իրենց ճանապարհն են սկսել բազմաթիվ հայտնի դերասաններ, որոնցից են՝

* Իրեկ Մուհամեդով, 
* Գալինա Ստեպանենկո, 
* Վլադիմիր Մալահով, 
* Ստանիսլավ Իսայեվ։

Ներկայում թատրոնն ունի 75 դերասան։ Ղեկավարներից են՝

* Եկատերինա Բերեզինա
* Իլգիզ Գալիմուլին
* Մարինա Րժանիկովա
* Նիկոլայ Չեվիչելով
* Նատալյա Օգնեվա
* Արտյոմ Խորոշիլով
* Ալեքսեյ Օրլով։

Ուսուցիչներ, որոնք թատրոնում աշխատել են տարբեր տարիներ՝

* Մարինա Կոնդարտյեվա, 
* Նատալյա Տաբորկո,
* Տածյանա Պոպկո, 
* Վլադիմիր Պետրունին, 
* Վլադիմիր Մուրալյով։

## Ռեպերտուար
Սկզբից կոլեկտիվը որոշել էր ստեղծել յուրահատուկ ռեպերտուար, որի մեջ ներառում էր Ն. Կասատկինի և Վ. Վասիլյովի փառատոնները և որոշ բալետի պարուսուցիչների ստեղծագործությունները։

1980-ական թվականների վերջին թատրոնի քաղաքականությունը փոխվում է, և սկսվում է բեմադրվել դասական բալետներ։

Այսօր թատրոնի ռեպերտուարը ներառում է դասական ժառանգության հիմնական թատերաբեմները և իրենց սեփական ստեղծագործությունները։

## Գրականություն
* ''Ванслов В. В.'' Балетный Театр Наталии Касаткиной и Владимира Василёвa 
* ''Гаевский В. М.'' Шестидесятники 

## Արտաքին հղումներ
* Թատրոնի պաշտոնական կայքը
* Բալետային ստուդիա «АкТер»
* Թատրոնի էջը Ֆեյսբուքում
* Թատրոնի էջը ՎԿ-ում
* 

## Ծանոթագրություններ

Կատեգորիա:Ռուսաստանի թատերական դպրոցներ
Վերնատնակ (մուլտֆիլմ, 1971)

«**Վերնատնակ**», ռուսական ժողովրդական «Վերնատուն» հեքիաթի հիման վրա Վլադիմիր Սուտեևի սցենարով ստեղծված մուլտիպլիկացիոն ֆիլմ։ Ֆիլմը նկարահանվել է ժողովրդական նկարիչ Յուրի Վասնեցովի նկարների հիման վրա։ «Վերնատնակը» ռեժիսոր Լեոնիդ Ամալրիկի վերջին ֆիլմն է։

## Սյուժե
Վերնատունը կանգնած էր ո՛չ ցածր, ո՛չ բարձր։ Առաջինը այնտեղ բնակվեց Գորյուխա ճանճը։ Հետագայում նաև Նորյուշկա մկնիկը, Կվակուշմա գորտը, պոբեգայչիկ նապաստակը և Ոսկե Խեցի աքաղաղը։ Նրանք ո՛չ նեղվածության` և ո՛չ էլ վիրավորանքի մեջ էին ապրում, քանի դեռ մոտակայքով չէր անցել Անշնորհակալ արջը։ Արջը նրանց խնդրում է, որպեսզի նրանց հետ ապրի, սակայն վերնատունը փոքր է լինում։ Այդ ժամանակ արջը բարձրանում է վերնատան տանիքին և ջարդում է վերնատունը։ Բարեբախտաբար ոչ ոք չի տուժում, սակայն  նրանք բնակվելու վայր չեն ունենում։ Արջը ներողություն է խնդրում, բայց մուկն ասում է. «Կարողացար կոտրել, կարողացի՛ր կառուցել»։ Արջն այդպես էլ անում է, իսկ ճանճը, մուկը, գորտը, նապաստակը և աքաղաղը օգնում են նրան, և վերնատունը նախորդից լավն է լինում։

## Հեղինակներ

* Դերերը հնչյունավորում էին-Մարիա Վինոգրադովա (Նապաստակ), Գեորգի Վիցին (Աքաղաղ)

## Ծանոթագրություններ

## Գրականություն

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Ամալրիկի մուլտֆիլմեր
Կատեգորիա:Մուլտֆիլմեր երեխաների մասին
Դիոնիսիոս (Հռոմի պապ)

**Դիոնիսիոս** (, ), Հռոմի եպիսկոպոս 259 թվականի հուլիսի 22-ից մինչև 268 թվականի դեկտեմբերի 26-ը։

## Կենսագրություն
Հավանաբար ծնվել է Մեծ Հունաստանում։ Դիոնիսիոսն ընտրվել է Հռոմի պապ 259 թվականին՝ 258 թվականին Սիքստոս II-ի նահատակվելուց հետո։ Քրիստոնյաների դեմ հալածանքների պատճառով առաջացած դժվարությունների պատճառով Հռոմի նոր պապ Սուրբ Աթոռը մնում է ազատ մոտավորապես մեկ տարի։ Երբ հալածանքները դադարել են, Դիոնիսիոսը հռչակվել է Հռոմի եպիսկոպոս։ 260 թվականին կայսր Վալերիանոս I-ը՝ հալածանքների նախաձեռնողը, գերի է վերցվել և սպանվել Պարսկաստանի թագավորի կեղմից։ Նոր կայսր Գալիենոս հրապարակել է կրոնի հանդուրժողականության, եկեղեցիների և գերեզմանների վերականգնման մասին հրամանագիր, ինչի արդյունքում շուրջ 40 տարի ձգվել է «Փոքր խաղաղությունը եկեղեցում»։

Նոր Հռոմի պապի առջև ծառացել է հռոմեական եկեղեցու վերակազմակերպման խնդիրը, որն առաջնային խնդիր էր դարձել։ Ալեքսանդրիայում կատարվող հավատացյալների բողոքի գործողությունների պատճառով նա եպիսկոպոս Դիոնիսիոսից պահանջել է բացատրություն տալ Աստծո և Լոգոսի միջև փողհարաբերությունների վերաբերյալ ուսմունքի առթիվ, որոնք ի վերջո տրամադրվել են։

Դիոնիսիոսը նյութական օգնություն է ցույց տվել Կապադովկիայի եկեղեցիներին, որ տուժել էին գոթերի հարձակումների և թալանի պատճառով, և ուղարկել մեծ գումարներ։ Նա նաև բացահայտեց սավելիանոսականներին։ Նրա հեղանակությունը պահպանվել է նաև մահվանից հետո. հիշատակվում է Բարսեղ Կեսարացու գործերում, հատկապես նրան բարձր է գնահատել կարմելիտների միաբանությունը։

Դիոնիսիոսը կարգ է սահմանել եկեղեցում և հասել հեթանոսների և քրիստոնյաների հաշտության, որը տևել է մինչև 303 թվականը։ Նա մահացել է 268 թվականի դեկտեմբերի 26–ին։

Գեղանկարչության մեջ նա ավանդաբար պատկերվում է պապական զգեստավորմամբ և գիրքը ձեռքին։

## Արտաքին հղումներ
* 

## Ծանոթագրություններ

Կատեգորիա:Հռոմի պապեր
Կատեգորիա:Անձինք այբբենական կարգով
Պիպին Լանդենացի

**Պիպին Լանդենացի** (, հոկտեմբեր 580-640), Ավստրազիայի մայորդոմը 623-640 թվականներին։

## Կենսագրություն
Պիպինը, ում անվանել են Լանդենացի կամ Ավագ, եղել է Պիպին I-ի որդին, ով սերում էր հարուստ և նշանավոր ազնվականական ընտանիքից։ Վերջինիս տոհմը ավանդաբար ժառանգել էր Ավստրազիան որպես տոհմական կալվածք։ Նա եղել է ավստրազիական ազնվականության երեք ներկայացուցիչներից մեկը, ովքեր մենամարտելով Բրունեգիլդայի դեմ Ավստրազիա են հրավիրում Նեյստրիայի արքա Խլոտար II-ին։

Երբ Դագոբերտը նրա հոր մահից հետո դարձավ Ավստրազիայի, Նեյստրիի և Բուրգունդիայի թագավորը, նա Պիպինին պահում էր իր Նեյստրիի ամրոցում, ով կրկին դարձավ Ավստրազիայի մայորդոմ միայն Սիգիբերտ III-ի օրոք։ Պատմիչները պատմում են, որ «Պիպինը Ավստրազիայի իր մարդկանց կառավարում էր զգուշությամբ, պատվով, բարությամբ և նրանց բոլորին հավաքում էր իր կողքը ընկերության կապերով»։

Պիպին Լանդենցին մահացել է 640 թվականին։

## Գրականություն
* Лебек С.: Происхождение франков
* Эрлихман В.В.: Правители мира

## Ծանոթագրություններ
Ստերլինգ Կելբի Բրաուն

**Ստերլինգ Կելբի Բրաուն** (, ), ամերիկացի դերասան։ Ավելի հայտնի է Քրիստոֆեր Դարդենի «Ամերիկյան կրիմինալ պատմություն։ Ժողովուրդը դեմ է Օ․ Ջ․ Սիմպսոնին» սերիալում և Ռենդալա Պիրսոնի «Սա մենք ենք» հեռուստասերիալում մարմնավորած դերերով։ Ոսկե գլոբուս և Էմմի մրցանակների դափնեկիր։

## Վաղ կյանք և գործունեություն
Բրաունը ծնվել է 1976 թվականին Սենթ Լուիսում, Ստերլինգ Բրաունի և Արալին Բենքս Բրաունի ընտանիքում։ Բրաունը հանդիսանում է հինգ երեխաններից մեկը, նա ունի երկու եղբայր և երկու քույր։ Նրա հայրը մահացել է, երբ Բրաունը տասը տարեկան էր։ Մինչև 16 տարեկանը նա ներկայացել է իր երկրորդ անունով՝ Կելբի, իսկ հետո Ստերլինգ անունով։

Բրաունը մեծացել է Օլիվեթում և հաճախել շրջանային դպրոցը ()։ Նա Սթենֆորդի համալսարանում ստացել է բակալավրի աստիճան, իսկ հետո Նյու Յորքի համալսարանում ստացել է գեղեցիկ արվեստների մագիստրոսի աստիճան։

## Կարիերա
Մինչև քոլեջը ավարտելը Բրաունը տեղի թատրոնում խաղացել է մի քանի դերեր։ Նա հայտնվել է նաև  բազմաթիվ հեռուստասերիալներում՝ «Շտապ օգնություն», «Նյու Յորքի ոստիկանը», «Զինվորական-իրավաբանական ծառայություն», «Բոսթոնի իրավաբանները»,«Լրտես»,«Առանց հետքերի» և «Երրորդ հերթափոխություն»։

«Գերբնական» հեռուստասերիալում Բրաունը կատարել է որսորդի դեր։ «Բանակային կանայք»  ֆիլմում նա ուներ բժիշկ Ռոլանդա Բերտոնի կանոնավոր դեր։ [2012[2013 թվական|-2013 թվականներին]]  «Տեսադաշտում» ֆիլմում Բրաունը խաղացել է երկրորդկան դեր (Կելա Բիչերա)։ 2016 թվականին ««Էմմի» մրցանակ լավագույն տղամարդկային դեր երկրորդ պլանի ֆիլմում կամ սերիալում»-ից ստացել է «Էմմի»։

2014 թվականին Բրաունը խաղացել է Սյուզան-Լորի Փարքսի «Ոդիսական» ոգևորիչ պիեսում «Հայրիկը պատերազմից վերադառնում է տուն» հանրային թատրոնում։ 2017 թվականին  նկարահանվել է ռեժիսոր Շեին Բլեքի «Գիշատիչ կենդանի» կինոֆիլմում։

## Անձնական կյանք
2007 թվականին Բրաունը ամուսնացել է Ռաիան Մաշել Բատի հետ, ում հետ հանդիպում էր Սթենֆորդի համալսարանից։ Նրանց ունեն երկու որդի։

## Ծանոթագրություններ

Կատեգորիա:1976 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Անձինք այբբենական կարգով
Կատեգորիա:Ապրիլի 5 ծնունդներ
Կատեգորիա:Դերասաններ այբբենական կարգով
Կատեգորիա:Սթենֆորդի համալսարանի շրջանավարտներ
Կատեգորիա:Ապրող անձինք
Կատեգորիա:Աուդիոգիրք կարդացողներ
Կառլոս Կրտսեր

**Կառլոս Կրտսեր** (, 772 - դեկտեմբերի 4, 811), ֆրանկների թագավոր։ Գահակալել է 800- 811 թվականներին։

## Կենսագրություն
Կառլոսը եղել է Կառլոս Մեծի երկրորդ տղան և նրա երկրորդ կնոջ առաջին տղան։ Երբ Կառլոս Մեծը իր իշխանությունը բաժանեց որդիների միջև, Կառլոս Կրտսերը ստացավ ֆրանկների թագավոր տիտղոսը։ Նա 800 թվականի դեկտեմբերի 25-ին թագադրվեց Հռոմում։ Մինչ այդ նա կառավարում էր Մենի կոմսությունը։ Նրա ավագ եղբայրը՝ Պիպին Սապատավորը, զրկվել էր ժառանգությունից, իսկ նրա կրտսեր եղբայրները ժառանգություն ստացան Իտալիան և Ակվինատիան։

789 թվականին Կառլոս Կրտսերի հայրը նրան առաջարկեց ամուսնանալ Էլֆրեդեյի հետ, ով Մերսիայի թագավորի աղջիկն էր։ Թագավորը պնդում էր, որ դա կարող է իրականացվել միայն այն դեպքում, երբ Կառլոս Մեծի աղջիկը ամուսնանա նրա տղայի հետ։ Կառլոսը նեղացավ և նավահանգիստը փակեց անգլիացի վաճառականների համար։ Հետագայում նավահանգիստը նորից բացվեց և առևտրական կապերը վերականգնվեցին, իսկ 796 թվականին Կառլոս Մեծը և Մերսիայի թագավորը կնքեցին Անգլիայի պատմության մեջ առաջին հայտնի առևտրական դաշինքը։

Կառլոս Կրտսերը վախճանվեց Բավարիայում 811 թվականի դեկտեմբերի 4-ին։

## Գրականություն
* 

## Արտաքին հղումներ
* Karl der Jüngere 

## Ծանոթագրություններ
Գերարդ Դավիդ

**Գերարդ Դավիդ** (, ), նիդեռլանդացի գեղանկարիչ, Հյուսիսային Վերածննդի վաղ շրջանի ներկայացուցիչ։

## Կենսագրություն
Աշխատել է հոր արհեստանոցում, հետագայում տեղափոխվել է Հարլեմ, իսկ 1484 թվականին`Բրյուգգե։ Սովորել է Հանս Մեմլինգայի հետ, որի ազդեցության տակ Գերարդի ոճը բավականին փոխվում է։ 1494 թվականից Բրյուգգեում աշխատել է որպես նկարիչ։ Ենթադրաբար ուսուցիչը Ադրիանա Իզենբրանտն էր։ 1484 թվականին մտավ Սուրբ Լուկայի միավորման մեջ, իսկ 1501 թվականին զբաղեցրեց դեկանի պաշտոնը։  1496 թվականին Դավիդը ամուսնացել է ոսկերիչների միավորման ավագի դստերի՝ Կորնելիա Կնոպի հետ։ 
Դավիդ Գերարդը մահացել է 1484 թվականի օգոստոսի 13-ին։ Թաղված է Բրյուգգեում։ XIX դարում քաղաքի գերեզմանատունը վերանորոգելուց հետո նկարչի գերեզմանի վայրը կորել է։

## Ստեղծագործություններ
Ստեղծագործությունները վառ են։ Բնանկարներն առանձնանում են բանաստեղծականությամբ։ Մեծապես հանդիսանում է 15-րդ դարի հոլանդական գեղանկարչության կոմպոզիցիոն սխեմաների անդեմ կրկնությունը։ Միևնույն ժամանակ, չհրաժարվելով սրբապատկների նկարչության ավանդույթներից, նկարիչն իր ստեղծագործություններում ներառում է երևակայական բնապատկեր. հետագայում այդպես էին վարվելու բոլոր հոլանդացի վարպետները։

## Լուսանկարներ

Պատկեր:Gerard_David_006.jpg|Հարսանիք Կաննում, 1500-1510, Լուվր, Փարիզ
Պատկեր:Gerard_David_005.jpg|Ավետում, մոտ 1520 թվական, Շտենդելևի արվեստի ինստիտուտ, Մայնի Ֆրանկֆուրտ
Պատկեր:Gerard David 009.jpg|Հանգիստ Եգիպտոսի ճանապարհին, մոտ 1510 թվական, Արվեստի ազգային պատկերասարահ, Վաշինգտոն
Պատկեր:Gerard_David_004.jpg|Ալտար.Հիսուսի խաչելությունը, 1502-1508, Քաղաքային պատկերասրահ, Բրյուգգե
Պատկեր:Gerard_David_007.jpg|Կամբիսի դատը, Աջ վահանակ, 1498թ, Քաղաքային պատկերասրահ, Բրյուգգե
Պատկեր:Gerard_David_012.jpg|Կամբիսի դատը, Աջ վահանակ 1498թ, Քաղաքային պատկերասրահ, Բրյուգգե
Պատկեր:Gerard David - Adoration of the Kings - Google Art Project.jpg|Կայսեր երկրպագությունը, մոտ 1515 թվականին, Լոնդոնի ազգային պատկերասրահ, Լոնդոն


### Աշխատանքներ
Հաջորդ աշխատանքները գտնվում են Բրյուգգեի քաղաքային պատկերասրահում։

* 2 աշխատանք Կամբիսի դատը, 1948 թվական
* Հիսուսի խաչելությունը

## Գրականություն
* von Bodenhausen Е., Gerard David und seine Schule, München, 1905.
* 

## Ծանոթագրություններ

## Արտաքին հղումներ
* Gerard David at Artcyclopedia
* Web Gallery of Art: Gerard David
* smARThistory: Gerard David’s ''Madonna and Child with Angels'' 

Կատեգորիա:Հոլանդացի արվեստագետներ
Կատեգորիա:Հոլանդացի նկարիչներ
Կատեգորիա:Վերածննդի նկարիչներ
Թշվառ Լիզա (մուլտֆիլմ)

«**Թշվառ Լիզա**», տիկնիկային մուլտֆիլմ, որը նկարահանել է ռեժիսոր Իդեա Գարանինան 1978 թվականին՝ Նիկոլայ Կարամզինի համանուն վիպակի հիման վրա։

## Սյուժե
Սցենարը Նիկոլայ Կարամզինի «Թշվառ Լիզա» վիպակի հիման վրա է։

Ֆիլմի գործողություններն ընթանում են Մոսկվայում՝  XVIII դարի վերջում։ Ֆիլմը պատմում է թշվառ աղջկա` Լիզայի և կայացած երիտասարդի սիրո մասին։ Նրանք սիրում են միմյանց, ամեն ինչ նրանց մոտ լավ էր, մինչև երիտասարդը թղթախաղով պարտվում է իր ամբողջ կարողությունը։ Պարտվելուց հետո նա ստիպված է լինում հաշվարկով ամուսնանալ հարուստ հարսնացուի հետ։ Լքված Լիզան չի կարողանում տանել բաժանումը և խեղդվում է այն զբոսայգու լճում, որտեղ նա իր  նախկին  սիրելիի հետ սիրում էր զբոսնել և երջանիկ էր։

Ֆիլմը նկարահանվել է բանաստեղծական ոճով, մնջախաղի ժանրով։ Այնտեղ չի օգտագործվում ոչ մի բառ։

## Նկարահանող խումբ

## Մրցանակներ
1979 թվականի համամիութենական կինոփառատոնում (Աշխաբադ), մուլտֆիլմեր անվանակարգում «Թշվառ Լիզա» մուլտֆիլմը ստացել է առաջին մրցանակ։

## Ծանոթագրություններ

## Արտաքին հղումներ
* 
* Իդեա Գարանինա - Խորհրդային կինոյի հանրագիտարան 

Կատեգորիա:1978 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Տիկնիկային մուլտֆիլմեր
Ստեռլիտամակի բաշկիրական պետական դրամատիկական թատրոն

**Ստեռլիտամակի բաշկիրական պետական դրամատիկական թատրոն** (), թատրոն Բաշկորտոստանի Հանրապետության Ստեռլիտամակ քաղաքում։ Թատրոնի շենքն ունի 553 տեղ։

## Պատմություն
Հիմնադրվել է 1990 թվականին։ 2013 թվականի հոկտեմբերի 1-ին Ստեռլիտամակի պետական ֆիլհարմոնիայի հետ միավորման հետ կապված թատրոնն ստացել է նոր անուն՝ Ստեռլիտամակի պետական թատերական-համերգային միություն։

## Խաղացանկ
* Ֆլորիդ Բուլյակով. «Մոռացված աղոթք»
* Դուլատ Իսաբեկով. «Ժառանգներ»

## Նվաճումներ
*1994 թվականին Բաշկորստանի Հանրապետության պետական մրցանակ` Ֆ. Բուլյակովի «Մոռացված աղոթք» պիեսի հիման վրա ներկայացման համար (Իլյասովոյի ռեժիսորությամբ)։
* «Անդիժանյան գարուն» փառատոնի դիպլոմ Անդիժանում (Ուզբեկստան, 1999)։
* «Թատերական տարածքի միջոցով փոխըմբռնման կամուրջներ» միջազգային թատերական փառատոնի դիպլոմ Օշում (Ղրղզստան, 2002):
* Գրան պրի մրցանակ մանկական ներկայացումների հանրապետական փառատոնում «Կախարդական մեղեդի» ներկայացման համար (Բաշկորտոստանի Հանրապետություն, 2008):
* «Տուգանլիկ» թուրքախոս թատրոնների հինգերորդ միջազգային փառատոնի մրցանակ «Փառատոնի լավագույն ներկայացում» անվանակարգում Ֆ. Բուլյակովի «Մոսկվա-Վասյուտկի» ներկայացման համար (2012):

## Հետաքրքիր փաստեր
Թատրոնը շրջագայել է Բաշկորտոստանով, Օրենբուրգով, Չելյաբինսկով և այլ մարզերով։

## Ծանոթագրություններ

## Արտաքին հղումներ
* Թատրոնի կայք 

Կատեգորիա:Բաշկորտոստանի թատրոններ
LOL

**LOL** (նաև lol կամ լոլ,  - բարձր, լսելի ձայնով ծիծաղելիս, կամ laugh out loud , բարձր, լսելի ձայնով ծիծաղել, կամ lots of laughs - շատ ծիծաղ), անգլալեզու հապավում, համացանցային մեմ։ Տերմինը օգտագործվում է ցանցային շփման մեջ, գլխավորապես գրավոր ձևում` ծիծաղի արտահայտման համար։

Հապավումը տարածում է ստացել համեմատաբար ոչ վաղուց։ 2003 թվականին ուսանողների մի խումբ հետազոտություն կատարեց, որի արդյունքում պարզվեց, որ ինտերնետային սլենգի օգտագործումը ցանցային շփման մեջ, մասնավորապես հաղորդագրությունների վայրկենական փոխանակման մեջ, ավելի քիչ էր, քան ակնկալվում էր։ Հետազոտության շրջանակներում վերլուծության ենթարկվեց 2185 հաղորդագրություն, ընդհանուր առմամբ 11718 բառ պարունակությամբ։ Հապավումներն օգտագործվել էին ընդամենը 90 անգամ, որոնցից 76 LOL-ն էր (բառերի ընդհանուր թվի 0,6 %-ը)։ 2008 թվականին տեղի ունեցած այլ հետազոտության համաձայն, համացանցային սլենգի օգտագործման տոկոսը, այդ թվում LOL հապավումի, կազմում էր արդեն 2,4 %։ 2011 թվականի մարտին LOL-ը OMG-ի ու <3 նշանի հետ հայտնվել է Օքսֆորդի բառարանում։

## Տարբերակներ
Սլենգային բնույթով պայմանավորված բառն ունի տարբեր իմաստներ արտահայտող գրության մի քանի տարբերակներ։

lulz (), համաձայն «Նյու Յորք Թայմս» թերթի տված սահմանամը, «lulz-ը ուրախությունն է մի այլ մարդու հոգեկան հավասարակշռության խախտման պատճառով»։ Լուլզերը համացանցային թրոլլինգի հիմքն են, դրանք նշանակում են զվարճանք այլ մարդկանց տառապանքների հաշվին։ Թրոլլերը փնտրում և գտնում են լուլզեր ամենուր, իսկ հենց թրոլլերի միավորումներում լուլզերը կարող են հանդիսանալ և պարգև, և պատիժ։

lqtm(անգլ․՝ laughing quietly to myself), «ցածր ծիծաղում եմ ինքս ինձ հետ»

## Ծանոթագրություններ

Կատեգորիա:Համացանցային ժարգոն
Կատեգորիա:Համացանցային մեմեր
Յանի կամ Լորել

**Յանի կամ Լորել**, ձայնային խաբկանք, որը վիրուսային դարձավ 2018 թվականի մայիսին։ Թվիթերում հարցում է անցկացվել այդ ձայնագրությունը լսած ավելի քան 500 000 մարդկանց շրջանում, որոնցից  56 %-ը լսում են տղամարդու, որը արտասանում է «Լորել», իսկ 44 %-ը՝ կնոջ, որը արտասանում է «Յանի»։

## Պատմություն
Ձայնագրությունը ստեղծվել է Vocabulary.com օնլայն բառարանում «Laurel»  բառի 2007 թվականի ձայնագրությունից։ Ձայնագրության տարածումը որպես խաբկանք, ամենայն հավանականությամբ, սկսվել է Flowery Branch միջնակարգ դպրոցի աշակերտուհուց, ով այդ խաբկանքը տեղադրել էր Instagram-ում 2018 թվականի մայիսի 11-ին։ Խաբկանքը մեծ ճանաչում գտավ, երբ աշակերտուհու ընկերը հաջորդ օրը այդ ձայնագրությունը տեղադրեց reddit կայքում։ Մեմը օգտագործեց բլոգեր Քլոյա Ֆելդմանը իր Twitter-ի էջում։

Ձայնագրությանը արձագանքել են մի շարք հանրահայտ անձինք, ինչպես, օրինակ, Էլեն Դեջեներեսը, Սթիվեն Քինգը և Քրիսի Թայգենը, ինչպես նաև Յանին և Լորել Հեյլոն, ում անունները կրկնում են ձայնագրության անունները։ Թվիթերում Սպիտակ տան կողմից ներկայացրած հոլովակում ԱՄՆ նախագահ Դոնալդ Թրամփը պատասխանել է մեմին հումորով. «Ես covfefe եմ լսում». դա հղում է նրա անցյալ տարվա թվիթին։

The Guardian հրատարակչությունը խաբկանքն անվանել է ամենից շատ կիսվող թեման համացանցում 2015 թվականի «կապույտ և սպիտակ զգեստի խաբկանքից» հետո։ Vocabulary.com-ը առանձին բացատրություն է ավելացրել «Yanny» բառին «Laurel»-ի ձայնագրությանը համապատասխան, իսկ բնորոշում է վերաբերում է սույն խաբկանքին։

## Գիտական բացատրություն
՝ Մինեսոտայի համալսարանի լսողության մասին գիտության պրոֆեսոր, ենթադրություն է կատարել, որ «Յանին» լսվում է ավելի բարձր հաճախություններում, իսկ «Լորելը»՝ ավելի ցածր։ Քևին Ֆրանկը՝ Մասաչուսեթսի ականջի և աչքի համալսարանի ձայնաբանության բաժնի ղեկավարը, պատմել է Times-ին, որ ձայնագրությունը գործում է «ընկալմանն սահմանին» և այն համեմատել է Նեքերի խորանարդի հետ։ Բրեդ Սթորին՝ Արիզոնայի համալսարանի լսողության և խոսքի պրոֆեսորը, CNN հեռուստաալիքին հայտնել էր, որ ընկալման երկակիության վրա ազդում է ձայնագրության վատ որակը։

New York Times-ը իր կայքում ինտերակտիվ թեստ հրապարակեց, որը թույլ էր տալիս նվազեցնել և բարձրացնել ձայնագրության բարձր և ցածր հաճախությունների բարձրությունը։ Բացի այդ՝ ունկնդիրները լսում են կա՛մ «Յանի», կա՛մ «Լորել», ինչը ապացուցում է Բենջամին Մանսոնի բացատրությունը։

## Ծանոթագրություններ

Կատեգորիա:2018 մայիսի իրադարձություններ
Կատեգորիա:Համացանցային մեմեր
Sad! (երգ, XXXTentacion)

**«Sad!»**, երգ, ձայնագրվել է ամերիկյան ռեփեր XXXTentacion֊ի կողմից, իր երկրորդ «?» ալբոմից։ Այն թողարկվել է 2018 թվականի մարտի 2֊ին։ Ռեփերի մահվանից հետո սինգլը հասել է առաջին հորիզոնականին ամերիկյան ''Billboard'' Hot 100 հիթ֊շքերթում.

## Պատմություն
**«’’Sad!’’»** սինգլը թողարկվել է 2018 թվականի մարտի 2֊ին, Spotify, Deezer, iTunes/Apple Music, Tidal և «Changes» համացանցային ծառայություններով։ Երգը ստացել է դրական արձագանք երաժշտական քննադատների և  *[[HotNewHipHop]]*, XXL, *Rap-Up*, HotNewHipHop համացանցային հրատարակչությունների կողմից։

XXXTentacion֊ը դարձել է 8֊րդ սոլո երգիչը, ով գլխավորել է Hot 100֊ը մահից հետո և առաջինը այդ դերի մեջ վերջի 20 տարիների ընթացքում։

## Առևտրական հաջողություններ
ԱՄՆ֊ում «Sad!»֊ը թողարկվել է № 17 հորիզոնականով և սկզբում բարձրացել է մինչև 7֊րդ հորիզոնականը (մարտի 31)։ Սա դարձել է ռեփերի առաջին հիթը, որը եղել է ամենալավ տասնյակում, իսկ հետագայում բարձրացել է մինչև առաջին հորիզոնականը Hot 100 հիթ֊շքերթում։ Սա տեղի է ունեցել ռեփերի մահից հետո, որը եղել է 2018 թվականի հունիսի 18֊ին ԱՄՆ֊ի Ֆլորիդա նահանգի Դիրֆիլդ֊բիչում։

## Երաժշտական տեսահոլովակ
Երաժշտական տեսահոլովակը թողարկվել է մահից հետո 2018 թվականի հունիսի 28֊ին ՅուԹյուբի ալիքում։ Հոլովակը ստեղծվել է X֊ի կրեատիվ ձևով, որը բեմադրվել է  ռեժիսորի JMP֊ի կողմից։ Հասուն X֊ը մասնակցում է իր թաղման արարողությանը, սակայն նա դուրս է գալիս դագաղից և 2 տարիքային երրորդությունները սկսում են պայքարել իրար դեմ, սկզբում  եկեղեցում, այնուհետև՝ դրսում։

## Ձայնագրման մասնակիցներ
Ինֆորմացիայի աղբյուր.
* XXXTentacion ֊ հեղինակ, երաժշտություն
* John Cunningham ֊ հեղինակ, երաժշտություն, պրոդյուսեր
* Koen Heldens ֊ միացում
* Kevin Peterson ֊ մասթերինգ
* Dave Kutch ֊ մասթերինգ

## Հիթ֊շքերթ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

|-
! scope="row"| Portugal (AFP)
|Gold
|5,000
|-

## Ծանոթագրություններ

## Արտաքին հղումներ
*  (Պաշտոնական տեսահոլովակ)
*  (Աուդիո տարբերակը), ավելի քան 200 մլն դիտում

Կատեգորիա:2018 երգեր
Կատեգորիա:Billboard Hot 100 գլխավորած սինգլներ
Կատեգորիա:XXXTentacion-ի երգեր
Կատեգորիա:Երգեր ինքնասպանության մասին
Մանույլովի տուն (Մոսկվա)

**Մանույլովի տուն** (), առանձնատուն Մոսկվայում (Ռուսաստան)։ Նեոդասական ոճով կառուցել է ճարտարապետ Ն. Ի. Ժերիխովը։ Պատկանել է փաստաբան Ի. Մ. Մանույլովին։

## Ճարտարապետություն
Այս երկհարկանի շենքը 1910-ական թվականների նեոդասականության վառ օրինակ է։ Շքամուտքը զարդարված է հարուստ ծեփածո դեկոր ունեցող դեկորատիվ կամարով, հորինվածքի կենտրոնում քնարի խորհրդանշական պատկեր է։ Պսակող մասում մեջբերվում է Պարթենոնի քանդակագործական ծոփորների Պանաթենական երթը։ Ճակատներով ցրված են ծաղկեպսակներ և արմավազարդեր։

## Արդի վիճակ
2012 թվականին տան ձեղնահարկում հրդեհ է բռնկվել և փլուզվել է ծպեղային համակարգի մի մասը, որի հետ մասամբ նաև երկրորդ և առաջին հարկերի պատերի ծածկերը։ 2013 թվականի ամռանը սեփականատերը, ունենալով վարչատեխնիկական տեսչության միավորման միայն ճակատը վերանորոգելու թույլտվությունը, ոչնչացրել է ներքին միջնապատերը և ծածկերը, հանել է շենքի տանիքը։ Աշխատանքները դադարեցվել են Մոսկվա քաղաքի մշակութային ժառանգության դեպարտամենտի (Մոսգորնասլեդիե) պաշտոնական հրահանգով, սակայն հուշարձանը հայտնվել է կործանման եզրին։

2016 թվականի ապրիլին Մոսգորնասլեդիեն համաձայնեցրել է երկրորդ հարկը քանդելու և վերստեղծելու, ձեղնահարկով և վերելակով կահավորելու նախագծի պետական պատմամշակութային փորձաքննության ակտը։ Ինչպես 2016 թվականի հոկտեմբերին հայտարարել է նախագծի գլխավոր ճարտարապետ Սերգեյ Մալիխովը, երկրորդ հարկի փայտե պատերը գտնվում էին վթարային վիճակում, կառուցատարրերը վարակված էին բորբոսով և փայտաբզեզով։ Մոսգորնասլեդիեում խոստացել են, որ պատերը կվերականգնվեն «պատմական կառուցողական լուծումները պահպանելով»։ Մինչդեռ, «Արխնադզոր» շարժման անդամների վկայությամբ, մինչև 2016 թվականը քանդված էին ոչ միայն երկրորդ, այլ առաջին հարկի պատերը մինչև հիմքը։

## Ծանոթագրություններ

Կատեգորիա:1912 հիմնադրումներ
Կատեգորիա:Մոսկվայի շենքեր և կառույցներ
Միրզա Սաբիրի տուն-թանգարան

**Միրզա Էլեքպեր Սաբիրի տուն-թանգարան** (), տուն-թանգարան, որտեղ ապրել է ադրբեջանցի բանաստեղծ, հասարակական գործիչ, փիլիսոփա և ուսուցիչը Միրզա Էլեքպեր Սաբիրը։

## Թանգարանի պատմություն
150px|thumb|left|Միրզա Էլեքպեր Սաբիր
Թանգարանը հիմնադրվել է 1962-ին `բանաստեղծի ծննդյան 100-ամյակի կապակցությամբ։ Թանգարանը գտնվում է երկհարկանի շենքում։ Թանգարանի հին շենքը բաղկացած էր մեկ հարկից և երկու ցուցասրահներից։ Թանգարանի հին շենքը լավ վիճակում չէր։ Թանգարանը ապամոնտաժվել է 1978 թվականին և վերակառուցվել։ Վերակառուցման և վերականգնողական աշխատանքներից հետո թանգարանը վերաբացվել է 1979 թվականին։ Թանգարանում գործում է 6 ցուցասրահ։ 2017 թվականի սեպտեմբերին թանգարանը փակվեց վերանորոգման համար։

## Ցուցահանդես
Թանգարանի ընդհանուր տարածքը 293  մ² է։ Այն ունի 6 ցուցասրահ եւ 1 պատշգամբ։ Թանգարանի առաջին ցուցասրահում ցուցադրվում են Մ. Սաբիրի մանկության և ուսուցման ցուցահանդեսները։ Թանգարանի այլ սրահներում ներկայացված են XIX-XX դարերի կենցաղային իրերը, նվերները, Սաբիրի լուսանկարները, հետազոտողների աշխատանքները և այլն ցուցադրություններ։

## Տես նաև
* Ադրբեջանի պատմության թանգարան (Բաքու)
* Ադրբեջանի արվեստի ազգային թանգարան
* Բաքվի ժամանակակից արվեստի թանգարան
* Նիզամի Գյանջևիի անվան ադրբեջանական գրականության թանգարան
* Ջալիլ Մամեդկուլիզադե

## Ծանոթագրություններ

Կատեգորիա:Ադրբեջանի թանգարաններ
Կատեգորիա:Տուն-թանգարաններ Ադրբեջանում
Կատեգորիա:1962 հիմնադրված թանգարաններ
Կատեգորիա:Շամախի
Հեղինե Տեր-Ղևոնդյան

**Հեղինե Անուշավանի Տեր-Ղևոնդյան** (), հայ դաշնակահար, մանկավարժ։ ՀԽՍՀ վաստակավոր արտիստ (1959)։ Պրոֆեսոր (1977)։

Անուշավան Տեր-Ղևոնդյանի դուստրը։

## Կենսագրություն
Հեղինե Տեր-Ղևոնդյանը ծնվել է 1918 թվականին Թիֆլիսում, հայ կոմպոզիտոր, մանկավարժ, ՀԽՍՀ ժողովրդական արտիստ Անուշավան Տեր-Ղևոնդյանի ընտանիքում։ 1946 թվականին ավարտել է Մոսկվայի Չայկովսկու անվան պետական կոնսերվատորիան։ Նույն թվականից եղել է Հայֆիլհարմոնիայի կոնցերտմայստեր, 1953-1999 թվականներին դասավանդել է Երևանի կոնսերվատորիայում, 1971 թվականից՝ ամբիոնի վարիչ։ Նվագակցել է անվանի մենակատարների, հյուրախաղերով հանդես եկել Իրանում, Սիրիայում, Լիբանանում, Կանադայում, Ֆրանսիայում, ԱՄՆ-ում, Ռումինիայում, Հունգարիայում և այլուր։ Մասնակցել է հայ արվեստի և գրականության տասնօրյակին (Մոսկվա, 1956 թվական), «Պրահայի գարուն» միջազգային փառատոնին (1967)։

## Հեղինե Տեր-Ղևոնդյանի անվան կոնցերտմայստերների մրցույթ
2008 թվականից անցկացվում է Երևանի Կոմիտասի անվան պետական կոնսերվատորիայի կոնցերտմայստերական պատրաստման ամբիոնի հիմնադիր Հեղինե Տեր-Ղևոնդյանի անվան կոնցերտմայստերների մրցույթ` երկու տարին մեկ անգամ։ Մրցույթի նպատակն է հնարավորություն ընձեռել երիտասարդ կատարողներին դրսևորվելու, նրանց խրախուսելու և նպաստելու մասնագիտական կարողությունների կատարելագործմանը։ Մրցույթին կարող են մասնակցել 16-35 տարեկան երաժիշտներ։

## Ծանոթագրություններ

Կատեգորիա:Հայ դաշնակահարուհիներ
Կատեգորիա:Հայ մանկավարժներ
Կատեգորիա:Հայ պրոֆեսորներ
Պիպին II (Աքվիտանիայի թագավոր)

**Պիպին II** (*Պիպին Կրտսեր*, , ), Աքվիտանիայի թագավոր։ Գահակալել է 838-852 թվականներին։ Հանդիսանում է Պիպին I Աքվիտանիայի թագավորի և Րինգարդի տղան։

## Կենսագրություն
838 թվականին Աքվիտանիայի թագավոր Պիպին I-ի մահից հետո թագավոր ճանաչվեց նրա տղա Պիպին II-ը։ Բայց նրա պապիկը՝ կայսր Լյուդովիկոս I Բարեպաշտը, նրան չճանաչեց թագավոր և Աքվինտիան հանձնեց իր փոքր տղային՝ Կարլին։

841 թվականին Պիպինը մասնակցում էր Ֆոնտենի մոտ կատարվող ճակատամարտում Լոթար I-ի կողմից։ Պիպին II-ը ջախջախեց Կառլոս II-ի բանակը, բայց Կառլոսի եղբայր Լյուդովիկոս II-ը այդ ժամանակ ջախջախեց Լոթարի բանակը։ Արդյունքում Պիպինը նահանջեց դեպի Աքվիտանիա։ Ըստ Վերդենյան դաշինքի՝ Աքվիտանիան գտնվում էր Կառլոս II-ի իշխանության ներքո, բայց Պիպինը հրաժարվեց ճանաչել Կառլոսին։ Բերնար Սեպտիմանցիի օգնությամբ Պիպինը շարունակեց դիմադրությունը Կառլոս II-ի դեմ։

844 թվականին Պիպինը զրկվելեց Բերնար Սեպտիմանցիի օգնությունից, քանի որ վերջինը մահապատժի էր ենթարկվել Կառլոսի կողմից։ Անելանելի վիճակում Պիպինը օգնության է կանչում նորմանների թագավոր Օսկարին։

847 թվականին թագավոր Օսկարը իր կառավարության ներքո է վերցնում Բորդո քաղաքը, ինչը դժգոհություն առաջացրեց աքվիտանցիների մոտ։ 848 թվականին արդյունքում աքվիտանցիները չկանգնեցին Պիպին II-ի կողքին և օգնության կանչեցին Կառլոս II-ին։ Հունիսի 6-ին Կառլոսը Օռլեանում թագադրվեց որպես Աքվիտանիայի թագավոր։

Պիպինը շարունակում է պատերազմը Կառլոս II-ի դեմ մինչև 852 թվականի սեպտեմբեր, երբ նրան գերի վերցրեց Սանշե II-ը, որը Պիպինին փոխանցեց Կառլոսին։ Դրա դիմաց Կառլոսը Սանշեին տվեց Գասկոնի դուքս պաշտոնը, իսկ Պիպինին գցեցին բանտ Սուասոնում։

Սակայն աքվիտացիները դուրս եկան Կառլոս Պաղատի դեմ՝ օգնության կանչելով Լյուդովիկոս II-ին, ով Աքվիտանիան կառավարելու համար այնտեղ ուղարկեց իր տղա Լյուդովիկոս III-ին։ Հետագայում Պիպին II-ը կարողացավ փախչել բանտից։ 854 թվականին նա իր կողքին հավաքեց աքվինտացիներին և կարողացավ դուրս քշել Լյուդովիկոսին։ Որպես պատասխան 855 թվականին Կառլոսը Աքվիտայի թագավոր թագադրեց իր փոքրահասակ տղային, որին անվանում էին Կառլոս Փոքրիկ։

## Գրականություն
* Тейс Л.: Наследие Каролингов
* *Pierre Riché*. Les Carolingiens, une famille qui fit l’Europe. — 1983
* *Jean-Charles Volkmann*. Bien Connaître les généalogies des rois de France. — ISBN 2-87747-208-6
* *Michel Mourre*. Le petit Mourre. Dictionnaire d’Histoire universelle. — ISBN 978-2-04-732194-2

## Ծանոթագրություններ

## Արտաքին հղումներ
* genealogie-mittelalter.de mit dem Artikel aus dem Lexikon des Mittelalters 
* Сайт Foundation for Medieval: короли Аквитании
Անատոլի Սազոնով

**Անատոլի Պանտելեյմոնովիչ Սազոնով** (, ), անիմացիոն ֆիլմերի կինոնկարիչ, ՌԽՖՍՀ վաստակավոր նկարիչ, մանկավարժ, գիտությունների թեկնածու, պրոֆեսոր, սցենարիստ։

## Կենսագրություն
Անատոլի Սազոնովը ծնվել է 1920 թվականի հունիսի 14-ին։ 1939-1943 թվականներին սովորել է համառուսական պետական կինեմատոգրաֆիայի ինստիտուտի նկարչական ֆակուլտետում։ 1943-1952 թվականներին աշխատել է որպես բեմադրող նկարիչ «Սոյուզմուլտֆիլմ» կինոստուդիայի կողմից նկարահանված ֆիլմում։ Աշխատել է Բրումբերգ քույրերի՝ Զինաիդայի և Վալենտինայի, Իվան Իվանով-Վանոյի և շատ ուրիշ ռեժիսորների հետ։ 1946 թվականից մուլտիպլիկացիոն ֆիլմերի նկարչական վարպետություն է  դասավանդել Կինեմատոգրաֆիայի համառուսական պետական ինստիտուտում։

Մահացել է 1991 թվականի մարտի 3-ին։

## Ընտանիք
* Հայրը՝ Պանտելեյմոն Սազոնովը, ծնվել է 1895 թվականին, մուլտիպլիկացիոն ֆիլմերի նկարիչ և ռեժիսոր է, մահացել է 1950 թվականին։
* Մայրը՝ Լիդիա Սազոնովը, ծնվել է 1899 թվականին, մուլտիպլիկացիոն ռեժիսորի օգնական, աշխատել է ռադիոյում։ Մահացել է 1982 թվականին։
* Քույրը՝ Տատյանա Սազոնովա, ծնվել է 1926 թվականին, մուլտիպլիկացիոն ֆիլմերի խորհրդային բեմադրող նկարիչ։ Մահացել է 2011 թվականին։

## Ֆիլմագրություն
### Սցենարիստ

* 1959 թ. - «Երեք փայտահատ»
* 1961 թ. - «Ճպուռն ու մրջյունը»
* 1962 թ. - «Վիրավորանք»

### Բեմադրող-նկարիչ
* 1943 թ. — «Գողացված արև»
* 1945 թ. — «Ձմեռային հեքիաթ»
* 1945 թ. — «Կորած գովասանագիր»
* 1946 թ. — «Ուրախության երգը»
* 1946 — «Հանգիստ բացատ»
* 1948 թ. — «Հեքիաթ զինվորի մասին»
* 1948 թ. — «Ֆյոդր նապաստակը»
* 1949 թ. — «Հրաշալի զանգակը»

### Նկարիչ
1955 թ. — «Նավաստի Ստյոպան»

1956 թ. — «Քսան ամիս»

## Աղբյուրներ
* 
* «Кинограф» — воспоминания об отечественном анимационном кино

## Արտաքին հղումներ
* Сазонов А. П. на www.animator.ru
* Анатолий Сазонов — Энциклопедия отечественного кино
* Сазонов А. П. на rudata 
* Сказка вошла в мою жизнь  в Региональных вестях

Կատեգորիա:20-րդ դարի մուլտիպլիկատորներ
Կատեգորիա:Արվեստագիտության թեկնածուներ
Կատեգորիա:Խորհրդային մուլտիպլիկատորներ
Կատեգորիա:Խորհրդային պրոֆեսորներ
Կատեգորիա:Խորհրդային սցենարիստներ
Կատեգորիա:ՌԽՖՍՀ վաստակավոր նկարիչներ
Կատեգորիա:Ռուս մանկավարժներ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ
Մատիսի թանգարան (Նիս)

**Մատիսի թանգարան** (),  ֆրանսիական Նիս քաղաքում գտնվող թանգարան՝ նվիրված ֆրանսիացի նշանավոր նկարիչ Անրի Մատիսին; Այստեղ է գտնվում նրա աշխատանքների՝ աշխարհում խոշորագույն հավաքածուներից մեկը, որում հստակ արտացոլված են մեծ արվեստագետի նկարչական գործունեության սկիզբը, հասուն շրջանը և ավարտը։ 1963 թվականին բացված այս թանգարանը տեղավորված է *Villa des Arènes*-ում, որը տասնյոթերորդ դարի մի վիլլա է՝ *Cimiez*-ի հարևանությամբ։

## Պատմություն
Վիլլան կառուցվել է 1670-1685 թվականներին։ Շինարարության ավարտից հետո այն կրել է Գուբերնատիսի պալատ անվանումը. այդպես է կոչվել նորակառույցի հովանավորի ու սեփականատիրոջ՝ Ժան-Բատիստ Գուբերնատիսի անունով, որն այդ տարիներին Նիսի կոնսուլն էր։ Ներկայիս իր անվանումը վիլլան ստացել է 1950 թվականին, երբ Նիս քաղաքի ղեկավարությունը անշարժ գույքի մի գործակալությունից գնեց այն՝ ձգտելով սերունդների համար պահպանել պատմական այդ հուշարձանը։
 
Թանգարանն ստեղծվել է 1963 թվականին և սկզբնական շրջանում զբաղեցնում էր շինության առաջին հարկը. գետնահարկում տեղավորվել էր հնագիտության թանգարանը։ 1989 թվականին հնագիտության թանգարանը տեղափոխվեց մոտակայքում գտնվող մի հնագույն շինություն, որը հնարավորություն ընձեռեց ընդարձակելու Մատիսի թանգարանը։ Նորացման ընթացքում չորս տարի թանգարանը փակված մնաց և վերաբացվեց 1993 թվականին։ Հին շենքի նորոգված տարածքներն ու կառույցին ավելացված նոր թևը թույլ տվեցին մշտական ցուցադրությունում ներկայացնելու ամբողջ հավաքածուն, որը 1963 թվականից ի վեր շարունակաբար հարստանում է՝ շնորհիվ հաջողված մի շարք ձեռքբերումների, ինչպես նաև նվիրատվությունների։ Նվիրատվությունների մի մասը կատարել է անձամբ Անրի Մատիսը, որը 1917-1954 թվականներին ապրել ու աշխատել է Նիսում։ Մեծահամբավ նկարչի մի շարք գործեր ընծայել են նրա ժառանգները, նկարչական որոշ աշխատանքներ էլ նվիրել է պետությունը։

Ներկա դրությամբ թանգարանի մշտական ցուցադրությունում ներկայացված են յուղաներկով և գուաշով արված 68 նկար, 236 գծանկար, գրաֆիկական 218 այլ աշխատանքներ, 95 լուսանկար, 57 քանդակ, մեծ արվեստագետի նկարազարդած 14 գիրք, նրան պատկանած 167 առարկաներ, կերամիկական ու ապակե գեղեցիկ աշխատանքներ, նրբահյուս գորգեր, պաստառներ, փաստաթղթեր։

## Ծանոթագրություններ

## Արտաքին հղումներ
* Official site

Կատեգորիա:1963 հիմնադրումներ Ֆրանսիայում
Կատեգորիա:1963 հիմնադրված թանգարաններ
Կատեգորիա:Անրի Մատիս
Կատեգորիա:Ֆրանսիայի թանգարաններ
Կատեգորիա:Ֆրանսիայի պատկերասրահներ
Հեքիաթ ծեր արձագանքի մասին

**Հեքիաթ ծեր արձագանքի մասին**,  Բորիս Տուզանովիչի կարճամետրաժ մուլտֆիլմը, որը նկարահանվել է Իգոր Ֆարբերժևիչի «Հեքիաթներ փոքրիկ Աղվեսի մասին» շարքի «Ծեր արձագանքը» հեքիաթի հիման վրա։

## Սյուժե
Փոքրիկ Աղվեսն անտառում զբոսնելիս հանդիպում է արձագանքին և ծանոթանում նրա հետ և տուն վերադառնալուց հետո այդ ամենի մասին պատմում իր հայրիկին։ Պարզվում է, որ երբ հայր Աղվեսը փոքր էր, նա նույնպես խաղացել էր այդ արձագանքի հետ։ Հայր Աղվեսը սպասում է մինչև երեկո և գնում անտառ, որ հանդիպի նրան և վերհիշի իր մանկությունը։ Արձագանքը հիշում է հին ընկերոջը, և նրանք խաղում են այնպես, ինչպես շատ տարիներ առաջ։

## Հեղինակներ

## Վրիպակներ
* Տան պատուհանից Աղվեսը և իր ձագը տեսնում են մարող լուսինը, բայց երբ հայրը և ձագուկը գնում են մարգագետին, երկնքում երևում է աճող լուսինը։

## Գրականություն

(Содержание: 20 сказок о Лисёнке. Цветные иллюстрации)

## Արտաքին հղումներ
* Творческое объединение «ЭКРАН» 
* Энциклопедия отечественной мультипликации (автор Сергей Капков, «Алгоритм», 2006)
* «Сказка о старом эхо»

Կատեգորիա:«Էկրան» ստեղծագործական միության մուլտֆիլմեր
Կատեգորիա:Ռուսական մուլտֆիլմեր
Լիլ Ուզի Վերտ

**Սայմիր Վուդս** (, ), առավել հայտնի **Լիլ Ուզի Վերտ** (*Lil Uzi Vert*) կեղծանվամբ, ամերիկյան հիփ հոփ կատարող և երգերի հեղինակ։ Ճանաչման է արժանացել իր դեբյուտային «Money Longer» սինլգի և մի քանի միքսթեյփների (ներառյալ *Luv is Rage*, *Lil Uzi Vert vs. World* և *The Perfect Luv Tape*) թողարկմամբ:Համագործակցել է նաև տարբեր ռեփերների, հատկապես «Migos»-ի հետ՝ «Bad and Boujee» երգում, որը «Billboard Hot 100»-ում գրավել էր առաջին հորիզոնականը։

## Կարիերա
Սայմեր Վուդսի երաժշտական տաղանդը նկատել է Դոն Քենոնը, որը լսել էր Ուզիի երգը, ով միացրել էր DJ Diamond Kuts ռադիոյով։ Հետագայում Վուդսը դի-ջեյ Դրամայի, Դոն Քենոնի և Լեյթոն Մորիսոնի լեյբլ Generation Now-ի և Atlantic Records-ի հետ պայմանագիր կնքեց։ Նա ուշադրություն գրավեց 2015 թվականին Carnage-ի, ASAP Ferg-ի և Rich The Kid-ի հետ «WDYW» սինգլում մասնակցելով։

2015 թվականի դեկտեմբերի 18-ին Վուդսը թողարկեց իր 3-րդ միքսթեյփը՝ *Luv is Rage-ը*, որի ձայնագրմանն մասնակցել են Don Cannon-ը, FKi-ն, Sonny Digital-ը, TM88-ը, DP Beats-ը, Maaly Raw-ը և մյուսներ, իսկ որպես հյուրեր մասնակցում էին մասնակիցներից էին Վիզ Խալիֆան և  Young Thug-ը։

2016 թվականի ապրիլի 15-ին նա թողարկեց իր չորրորդ միքսթեյփը՝ *Lil Uzi Vert vs. World*, որը ձայնագրվել է Don Cannon-ի, Metro Boomin-ի, WondaGurl-ի, M-TRAX-ի, Smatt Sertified-ի և մյուսների հետ։ 2016 թվականի հունիսին Վուդսը ներառվել է 2016 թվականի *XXL* նորեկ ամենալավ տասնյակի մեջ։ 2016 թվականի հուլիսի 31-ին նա թողարկեց իր 5-րդ միքսթեյփը *The Perfect Luv Tape*, որտեղ ներկա է «Seven Million» երգը, որը ձայնագրվել է Future-ի հետ

2017 թվականի օգոստոսի 25-ին Lil Uzi Ver-ը թողարկել է երկար սպասված *Luv is Rage 2-ը*, ալբոմի հյուրերը եղել են The Weeknd-ը և Ֆարել Վիլյամսը։ Սեպտեմբերի 4-ին թողարկվել են "XO Tour Llif3"-ը։

## Երաժշտական ոճ
Complex կայքը նրան անվանել է «նրանցից մեկը, ում վրա պետք է ուշադրություն դարձնել 2016 թվականին», իսկ Spin պարբերականը գրել է «22-ամյա երիտասարդը ամրապնդեց տեղը, ... սեփական ոճը էներգետիկ ներկայացնելու համար»։ Vice Noisey-ն անվանեց նրան «արտահայտված խարիզմատիկ», «բնական արվեստագետ», ով «դեպի լավ, թե դեպի վատ, բայց տանում է մարդկանց ապագա»։

## Սկավառակագրություն
* *Luv is Rage* (2015)
* *Lil Uzi Vert vs. the World* (2016)
* *The Perfect Luv Tape* (2016)
* *1017 vs. The World* (2016) (Gucci Mane-ի հետ)
* *Luv is Rage 2* (2017)

## Ծանոթագրություններ

Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Ապրող անձինք
Կատեգորիա:Բեմական կեղծանուններ
Կատեգորիա:Մամբլ ռեփերներ